SET ปิดบวก 8 จุด รับปัจจัยตปท. หลังจีนชะลอเก็บภาษีนำเข้าสหรัฐฯ จับตาผลประชุม ECB พรุ่งนี้
SET ปิดบวก 8 จุด รับปัจจัยตปท. หลังจีนชะลอเก็บภาษีนำเข้าสหรัฐฯ จับตาผลประชุม ECB พรุ่งนี้ โดยดัชนีปิดตลาดวันนี้ที่ระดับ 1,674.03 จุด เพิ่มขึ้น 8.10 จุด หรือ 0.49% มูลค่าการซื้อขาย 7.12 หมื่นล้านบาท
11 ก.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,674.03 จุด เพิ่มขึ้น 8.10 จุด หรือ 0.49% มูลค่าการซื้อขาย 7.12 หมื่นล้านบาท
10 หุ้นดันดัชนีวันนี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยในช่วงบ่ายนี้ปรับตัวขึ้นได้ดีกว่าช่วงเช้า เช่นเดียวกับตลาดหุ้นในภูมิภาคเอเชียส่วนใหญ่ที่เคลื่อนไหวในแดนบวก ยกเว้นตลาดหุ้นจีน ภายหลังจากที่จีนประกาศชะลอการเรียกเก็บภาษีนำเข้าสินค้าจากสหรัฐฯบางรายการ ส่งสัญญาณเชิงบวกก่อนการเจรจาในช่วงต้นเดือน ต.ค.นี้ แต่สินค้านำเข้าสำคัญจากสหรัฐฯอย่าง ถั่วเหลือง, ข้าวโพด, เนื้อสัตว์ ไม่ได้ถูกยกเว้นด้วย
อนึ่ง จีนได้เปิดเผยรายการสินค้าจากสหรัฐชุดแรก 16 ชนิด รวมถึงเวย์โปรตีน, ปลาป่น และน้ำมันหล่อลื่น ซึ่งจะได้รับการยกเว้นจากการเรียกเก็บภาษีนำเข้าเพิ่มเติมรอบแรก โดยจะมีผลบังคับใช้ในวันที่ 17 ก.ย.เป็นเวลา 1 ปีจน ถึงวันที่ 16 ก.ย.63
อีกทั้งตลาดฯ ยังมีความคาดหวังในเชิงบวกต่อผลการประชุมธนาคารกลางยุโรป (ECB) ในวันพรุ่งนี้ (12 ก.ย.) และการประชุมธนาคารกลางสหรัฐฯ (เฟด) ในสัปดาห์หน้า โดยเชื่อว่าจะเห็นนโยบายการเงินผ่อนคลาย
สำหรับแนวโน้มการลงทุนในวัพรุ่งนี้ (12 ก.ย.) นายกิจพณ กล่าวว่า ตลาดฯยังมีโอกาสที่จะปรับตัวขึ้นได้ แต่เมื่อดัชนีฯขึ้นใกล้แนวต้าน 1,680-1,690 จุด ก็จะมี upside จำกัด ส่วนแนวรับให้ไว้ที่ 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCB    มูลค่าการซื้อขาย  4,423.93 ล้านบาท ปิดที่  123.00 บาท เพิ่มขึ้น  6.00 บาท
GULF   มูลค่าการซื้อขาย  3,538.46 ล้านบาท ปิดที่  152.50 บาท ลดลง   5.50 บาท
BBL    มูลค่าการซื้อขาย  2,227.56 ล้านบาท ปิดที่  177.50 บาท เพิ่มขึ้น  6.50 บาท
ADVANC มูลค่าการซื้อขาย  2,212.51 ล้านบาท ปิดที่  229.00 บาท เพิ่มขึ้น  1.00 บาท
PTTEP  มูลค่าการซื้อขาย  2,199.98 ล้านบาท ปิดที่  123.50 บาท ลดลง   1.00 บาท
 
ตลาดหุ้นเอเชีย
